
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 60 


30 Μαρτίου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

96. Ίδρυση Αμίσθου Γενικού Προξενείου της Ελλά¬ 

δος στη Σιδώνα του Λιβάνου και Αμίσθου Προξε¬ 
νείου στο Γκντάνσκ της Πολωνίας . 1 

97. Σύσταση, οργάνωση και λειτουργία Πρότυπων 

Αστυνομικών Τμημάτων και άλλες διατάξεις .. 2 

ΣΥΜΒΑΣΕΙΣ 

Πρόσθετη πράξη της από 12.12.94 δανειστικής σύμ¬ 
βασης της ΔΙΔΑΓΕΠ. 3 

ΑΠΟΦΑΣΕΙΣ 

Διεύρυνση του πεδίου δραστηριοτήτων της Εθνικής 
Τράπεζας Επενδύσεων Βιομηχανικής Ανάπτυξης 
και έγκριση ίδρυσης νέων υπηρεσιακών μονάδων 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 96 (1) 

Ίδρυση Αμίσθου Γ ενικού Προξενείου της Ελλάδος στη Σι- 

δώνα του Λιβάνου και Αμίσθου Προξενείου στο 

Γ κντάνσκ της Πολωνίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 24 παρ. 6 του ν. 419/1976 «περί Οργανι¬ 
σμού του Υπουργείου Εξωτερικών» (Α. 221). 

2. Το άρθρο 24 παρ. 5 του ν. 1558/1985 «Κυβέρνηση 
και Κυβερνητικά Όργανα» (Α. 137). 

3. Την πρόταση της πρεσβείας της Ελλάδος στον Λί¬ 
βανο με αριθμό Φ. 609.2/1 /ΑΣ 339/29.7.1994. 

4. Την πρόταση της πρεσβείας της Ελλάδος στην Βαρ¬ 
σοβία με αριθμό 011/1287/ΑΣ 469/21.6.994. 

5. Το άρθρο 29Α του Ν. 1558/1985 (Α 137), το οποίο 
προσετέθη με το άρθρο 27 του Ν. 2081/1992 (Α 154). 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

7. Την 107/1995 γνωμοδότηση του Συμβουλίου της 
Επικράτειας, μετά από πρόταση των Υπουργών Προε¬ 


δρίας της Κυβέρνησης, Εξωτερικών και Οικονομικών, 
αποφασίζουμε: 

Άρθρο 1 

Ιδρύεται Άμισθο Γ ενικό Προξενείο της Ελλάδος στον 
Λίβανο με έδρα την Σιδώνα. 

Η περιφέρεια δικαιοδοσίας της ανωτέρω αμίσθου προ¬ 
ξενικής αρχής εκτείνεται επί των νομών Σιδώνος (5ΑΙϋΑ), 
Σούρ (30υΗ), Ναμπατηγιέ (ΝΑΒΑΤΙΥΕ) και Ζεζίν (ΖΕΖ- 
ΖΙΝΕ). 

Άρθρο 2 

Ιδρύεται Άμισθο Προξενείο της Ελλάδος στην Πολωνία 
με έδρα την τριαδική πόλη ΟϋΑΝδΚ, 30Β0Τ, ΟϋΥΝΙΑ. 

Η περιφέρεια δικαιοδοσίας της ανωτέρω αμίσθου προ¬ 
ξενικής αρχής εκτείνεται επί των νομών ΕΙ_ΒΙ_Α<3, 
ΟϋΑΝδΚ, 8Ι_υΡ8Κ, ΚΟδΖΑϋΝ και 3ΖΟΖΕΟΙΝ. 

Στον Υπουργό Εξωτερικών αναθέτουμε την δημοσίευση 
και εκτέλεση του παρόντος διατάγματος. 

Αθήνα, 22 Μαρτίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΟΝ 

ΙΩΑΝΝΗΣ ΠΟΤΤΑΚΗΣ ΚΑΡΟΛΟΣ ΠΑΠΟΥΛΙΑΣ 

ΟΙΚΟΝΟΜΙΚΩΝ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 97 (2) 

Σύσταση, οργάνωση και λειτουργία Πρότυπων Αστυνομι¬ 
κών Τμημάτων και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α’, β' και στ’ 
του ν. 1481/1984 «Οργανισμός Υπουργείου Δημόσιας 
Τάξης» (Α'-152), όπως το άρθρο αυτό αντικαταστάθηκε 
με το άρθρο 1 παρ. 1 του ν. 1590/1986 (Α'-49). 

2. Τις διατάξεις του άρθρου 29Α του ν. 1558/1985 «Κυ¬ 
βέρνηση και Κυβερνητικό Όργανα» (Α’ 137), το οποίο 
προστέθηκε με το άρθρο 27 του ν. 2081 /1992 (Α’-154). 

3. Τις διατάξεις του Π.Δ 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης 
(Α-36). 

4. Το γεγονός ότι από τις διατάξεις του παρόντος προ- 
καλείται δαπάνη σε βάρος του κρατικού προϋπολογισμού 
ύψους 101.500.000 δραχμών περίπου για το έτος 1995 
και όφελος 12.710.000 για το έτος 1995 και καθένα από 
τα επόμενα έτη. Οι ανωτέρω δαπάνες θα καλυφθούν από 
τις εγγεγρεμμένες πιστώσεις των αντίστοιχων ΚΑΕ, και 
από μεταφορά πιστώσεων τους ΚΑΕ 1711 και 1713 του 
εκτελουμένου προϋπολογισμού εξόδων Ε.Φ. 43 - 110 
«ΕΛΛΗΝΙΚΗ ΑΣΤΥΝΟΜΙΑ». 

5. Την 115/1995 γνωμοδότηση του Συμβουλίου της 
Επικράτειας, ύστερα από πρόταση του Υπουργού Δημό¬ 
σιας Τάξης, αποφασίζουμε: 

Αρθρο 1 

Σύσταση Πρότυπων Αστυνομικών Τμημάτων 

1. Συνιστώνται και λειτουργούν, Πρότυπο Αστυνομικό 
Τμήμα Αθηνών με έδρα το Δήμο Καλλιθέας, υπαγόμενο 
διοικητικά στη Διεύθυνση Αστυνομίας Αθηνών και Πρό¬ 
τυπο Αστυνομικό Τμήμα Θεσσαλονίκης με έδρα τον ομώ¬ 
νυμο Δήμο, υπαγόμενο διοικητικά στη Διεύθυνση Αστυνο¬ 
μίας Θεσσαλονίκης. 

2. Τα Πρότυπα Αστυνομικά Τμήματα είναι ισότιμα με τις 
Υπηρεσίες επιπέδου Τμήματος των Γενικών Αστυνομικών 
Διευθύνσεων και Αστυνομικών Διευθύνσεων νομών. 

Αρθρο 2 
Αποστολή 

Τα πρότυπα Αστυνομικά Τμήματα των Διευθύνσεων 
Αστυνομίας Αθηνών και Θεσσαλονίκης ασκούν, μέσα 
στα όρια της εδαφικής τους δικαιοδοσίας, τις αρμοδιότη¬ 
τες της αστυνομίας γενικής αστυνόμευσης, τροχαίας, δη¬ 
μόσιας και κρατικής ασφάλειας, καθώς και της πολιτικής 
κινητοποίησης, σύμφωνα με τα ειδικότερα οριζόμενα στις 
διατάξεις του παρόντος διατάγματος. 

Αρθρο 3 
Συγκρότηση 

1. Τα Πρότυπα Αστυνομικά Τμήματα διαρθρώνονται 
εσωτερικά στα ακόλουθα Γ ραφεία: 

α. Γραφείο Γενικής Αστυνόμευσης. 

β. Γ ραφείο Ασφάλειας. 

γ. Γραφείο Τροχαίας. 

δ. Γ ραφείο Διοικητικής Υποστήριξης. 

2. Το Γραφείο Γενικής Αστυνόμευσης ασκεί τις αρμο¬ 
διότητες της αστυνομίας γενικής αστυνόμευσης και της 
πολιτικής κινητοποίησης, όπως ορίζονται απο τις διατά¬ 
ξεις των άρθρων 75 παρ. 3,76 παρ. 2,3 και 4 και 77 παρ. 2 
και 3 του π.δ. 582/1984 (Α -208), 9 παρ. 3 του Π.Δ. 508/ 
1989 (Α -216), καθώς και του άρθρου 6 παρ. 2 του Π.Δ. 
454/1988 (Α -206). Το ίδιο Γραφείο φροντίζει και για την 
τοποθέτηση σκοπών σε πιθανούς στόχους εγκληματικών 
ενεργειών. Επιπλέον το Γραφείο Γενικής Αστυνόμευσης 
του Πρότυπου Αστυνομικού Τμήματος Αθηνών είναι αρμό¬ 
διο και για την τήρηση της τάξης στις συνεδριάσεις του το¬ 
πικού Πταισματοδικείου. 

3. Το Γραφείο Ασφαλείας ασκεί τις αρμοδιότητες της 
αστυνομίας δημόσιας και κρατικής ασφάλειας όπως ορί¬ 


ζονται από τις διατάξεις της παρ. 3 του άρθρου 18 και παρ. 
5 του άρθρου 19 του Π.Δ. 95/1987 (Α -56), καθώς και της 
παρ. 1 του άρθρου 6 του Π.Δ. 454/1988. Επιπλέον, το 
Γραφείο Ασφαλείας, ύστερα από διαταγή του διοικητή του 
Τμήματος, ενεργεί προανάκριση και για την διερεύνηση 
εγκλημάτων ή συμβάντων, τα οποία λόγω της βαρύτητας, 
του τρόπου, των μέσων και των ειδικών συνθηκών τέλεσής 
τους, συγκινούν ιδιαίτερα την κοινή γνώμη ή είναι δυνατόν 
να επηρεάσουν δυσμενώς το αίσθημα ασφάλειας των πο¬ 
λιτών ή απαιτούν εξειδικευμένη ή παρατεταμένη ενέργεια 
προς αποκάλυψη των δραστών και συλλογή των απαραί¬ 
τητων στοιχείων για την παραπομπή των υποθέσεων στη 
δικαιοσύνη. 

4. Το Γραφείο Τροχαίας ασκεί τις αρμοδιότητες της 
αστυνομίας τροχαίας όπως ορίζονται από το άρθρο 2 παρ. 
2 και 3 του Π.Δ. 328/1993 (Α -140). 

5. Το Γραφείο Διοικητικής Υποστήριξης είναι αρμόδιο 
για το χειρισμό θεμάτων προσωπικού, τη διαχείριση του 
χρηματικού και υλικού, τηνε ξασφάλιση της γραμματεια¬ 
κής εξυπηρέτησης και της εσωτερικής λειτουργίας του 
Τμήματος, την τήρηση του αρχείου και τη διεκπεραίωση 
αιτημάτων πολιτών διοικητικής φύσεως. 

6. Οι αρμοδιότητες της Διεύθυνσης Εγκληματολογιών 
Ερευνών/Υ.Δ.Τ., της Υποδιεύθυνσης Εγκληματολογιών 
Ερευνών Βόρειας Ελλάδας, των Διευθύνσεων Αστυνομι¬ 
κών Επιχειρήσεων Αττικής και Θεσσαλονίκης, της Υπο¬ 
διεύθυνσης Αντιμετώπισης Ειδικών Εγκλημάτων Βίας της 
Διεύθυνσης Ασφάλειας Αττικής και των Τμημάτων Εξου- 
δετέρωσης Εκρηκτικών Μηχανισμών και Αυτοσχέδιων 
Βομβών, δεν θίγονται από τις διατάξεις του παρόντος. 

Αρθρο 4 

Συντονισμός - Εποπτεία και έλεγχος 

1. Εποπτεία και έλεγχο των Πρότυπων Αστυνομικών 
Τμημάτων ασκούν οι κάτωθι κατά περίπτωση Υπηρεσίες, 
στα πλαίσια της καθ’ ύλην αρμοδιότητάς τους, οι οποίες 
και συντονίζουν τη δράση αυτών με τις λοιπές Υπηρεσίες 
αρμοδιότητάς τους: 

α. Η Διεύθυνση Τροχαίας Αττικής, η Υποδιεύθυνση 
Αστυνομίας Καλλιθέας, η Υποδιεύθυνση Ασφάλειας Αθη¬ 
νών και η Υποδιεύθυνση Αλλοδαπών της Διεύθυνσης 
Ασφάλειας Αττικής, όσον αφορά το Πρότυπο Αστυνομικό 
Τμήμα Αθηνών και 

β. Η Διεύθυνση Τροχαίας Θεσσαλονίκης, η Β' Υποδιεύ¬ 
θυνση Αστυνομίας Θεσσαλονίκης, η Β' Υποδιεύθυνση 
Ασφάλειας Θεσσαλονίκης και η Υποδιεύθυνση Αλλοδα¬ 
πών της Διεύθυνσης Ασφάλειας Θεσσαλονίκης, όσον 
αφορά το Πρότυπο Αστυνομικό Τμήμα Θεσσαλονίκης. 

2. Τα Τμήματα κέντρων Επιχειρήσεων των Διευθύνσεων 
Αμεσης Δράσης των Γενικών Αστυνομικών Διευθύνσεων 
Αττικής και Θεσσαλονίκης κατευθύνουν και συντονίζουν 
τα διατιθέμενα, από τα οικεία Πρότυπα Αστυνομικά Τμή¬ 
ματα, οχήματα και ενισχύουν αυτά κατά την εκτέλεση των 
καθηκόντων τους, όταν τούτο κρίνεται αναγκαίο. 

Αρθρο 5 

Βαθμοί διοικούντων - Όργανα εσωτερικής 
υπηρεσίας - Φρουρά 

1. Οι διοικητές των Πρότυπων Αστυνομικών Τμημάτων 
είναι αξιωματικοί με βαθμό Αστυνομικού Υποδιευθυντή. 

2. Σε κάθε Πρότυπο Αστυνομικό Τμήμα τοποθετούνται 
ως υποδιοικητές δύο αξιωματικοί με βαθμό Αστυνόμου Α 

3. Οι Προϊστάμενοι των Γραφείων Γενικής Αστυνόμευ¬ 
σης και Ασφάλειας των Πρότυπων Αστυνομικών Τμημά¬ 
των είναι αξιωματικοί με βαθμό Αστυνόμου Α' ή Β', ενώ 
των λοιπών Γ ραφείων αξιωματικοί με βαθμό Αστυνόμου 

Β'. 

4. Καθήκοντα αξιωματικού υπηρεσίας στα Πρότυπα 
Αστυνομικά Τμήματα εκτελούν αξιωματικοί με βαθμό 
Υπαστυνόμου Α' ή Β'. Η υπηρεσία του αξιωματικού υπηρε¬ 
σίας καλύπτει όλο το 24ωρο. Η διάρκεια της υπηρεσίας 
του αξιωματικού υπηρεσίας και η ώρα έναρξης αυτής κα¬ 
θορίζεται με διαταγή του διοικητή του Τμήματος και σύμ¬ 
φωνα με τις διατάξεις του Π.Δ. 28/1986 (Α'-11), για το 
χρόνο εργασίας του αστυνομικού προσωπικού. 

5. Στα ανωτέρω Τμήματα ορίζονται υπαξιωματικοί υπη¬ 
ρεσίας μέχρι τρεις Ανθυπαστυνόμοι ή Αρχιφύλακες που 
έχουν δικαίωμα προανάκρισης, ο ένας τουλάχισςτον εκ 
των οποίων προέρχεται από το Γραφείο Τροχαίας. 

6. Τα λοιπά όργανα εσωτερικής υπηρεσίας και το προ¬ 
σωπικό της φρουράς και των γραφείων των Προτύπων 
Αστυνομικών Τμημάτων ορίζονται σύμφωνα με τα προ- 
βλεπόμενα από τις διατάξεις των άρθρων 64 έως και 69 
του Π.Δ. 141/1991 (Α'-58) και του άρθρου 65 του Π.Δ. 
75/1987 (Α'-45). 

Αρθρο 6 

Καθήκοντα διοικητών Πρότυπων 
Αστυνομικών Τμημάτων 

1. Οι διοικητές των Πρότυπων Αστυνομικών Τμημάτων, 
όσον αφορά τη διοίκηση: 

α. Προγραμματίζουν και ελέγχουν τη δράση της Υπηρε¬ 
σίας με τη βοήθεια των υποδιοικητών και των προϊσταμέ¬ 
νων Γ ραφείων. 

β. Μεριμνούν ώστε η δράστη των Γραφείων να έχει 
κοινή κατεύθυνση. 

γ. Καθιερώνουν κριτήρια, με βάση τα οποία αξιολογείται 
η απόδοση των Γ ραφείων της Υπηρεσίας τους, μεριμνούν 
για τη μέτρηση της απόδοσής τους, σε καθημερινή και με¬ 
γαλύτερων χρονικών περιόδων βάση, μελετών και αξιολο¬ 
γούν τις σχετικές πληροφορίες και τέλος προβαίνουν στη 
διόρθωση των παρεκκλίσεων. 

δ. Τοποθετούν το προσωπικό σε θέσεις ανάλογες με τις 
δυνατότητες και τα προσόντα τους. 

ε. Φροντίζουν για τη διατήρηση σχέσεων καλής επικοι¬ 
νωνίας, συνεργασίας και αμοιβαίας κατανόησης μεταξύ 
του προσωπικού καθώς και για τη διατήρηση της συνοχής 
της Υπηρεσίας. 

στ. Ενεργούν συγκεντρώσεις του προσωπικού, στο σύ¬ 
νολό του ή κατά Γ ραφεία, δίδουν κατευθύνσεις και οδη¬ 
γίες αναφορικά με την αποστολή και τη δράση της Υπηρε¬ 
σίας, βεβαιώνονται για το ηθικό των αστυνομικών, ελέγ¬ 
χουν την εμφάνιση και το κανονικό της στολής καθώς και 
την καθαριότητα και κατάσταση του οπλισμού και των λοι¬ 
πών εφοδίων που κατέχει το προσωπικό και διατάσσουν 
τη λήψη των αναγκαίων μέτρων για τη συντήρησή του. 

ζ. Καθοδηγούν και εκπαιδεύουν το προσωπικό, με τη 
βοήθεια των υποδιοικητών και των προϊσταμένων Γρα¬ 
φείων, ώστε αυτό να είνα ικανό στο χειρισμό υπηρεσια¬ 
κών θεμάτων. 

η. Συντάσσουν, σύμφωνα με τις κείμενες διατάξεις, τις 
εκθέσεις ικανότητας και τα πληροφοριακά σημειώματα 
των υποδιοικητών και γνωματεύουν στις εκθέσεις ικανό¬ 
τητας και στα πληροφοριακά σημειώματα που συντάσ¬ 
σουν οι υποδιοικητές. 


θ. Εκτελούν ανάλογα τα καθήκοντα που προβλέπονται 
από τις διατάξεις των εδαφ. δ', η' και ι' έως ιε' της παρ. 1 
του άρθρου 25 του Π.Δ. 141 /1991 για τους διοικητές των 
Αστυνομικών Τ μημάτων. 

2. Όσον αφορά την άσκηση της αστυνομικής γενικής 
αστυνόμευσης, της αστυνομίας τροχαίας, της αστυνομίας 
δημόσιας και κρατικής ασφάλειας και της πολιτικής κινη¬ 
τοποίησης, οι διοικητές των Πρότυπων Αστυνομικών Τ μη¬ 
μάτων: 

α. Είναι υπεύθυνοι έναντι των προϊσταμένων τους, για 
τη γενικότερη κατάσταση που επικρατεί στην περιοχή 
τους, από πλευράς τάξης και ασφάλειας. 

β. Μελετούν και ερευνούν: 

(1) Το έγκλημα και τα αίτια της εγκληματικότητας στην 
περιφέρειά τους και διατάσσουν ή προτείνουν τη λήψη 
των αναγκαίων μέτρων πρόληψης και καταστολής του 
εγκλήματος. 

(2) Τα αίτια των οδικών τροχαίων ατυχημάτων και δια- 
τάσσουν ή προτείνουν, στις ιεραρχικά ανώτερες Υπηρε¬ 
σίες ή σε άλλες αρμόδιες κρατικές αρχές, μέτρα που συ¬ 
ντελούν στην άνετη, ομαλή και ασφαλή κυκλοφορία πεζών 
και οχημάτων. 

γ. Σε περίπτωση σοβαρών αδικημάτων ή συμβάντων με¬ 
ταβαίνουν επιτόπου, διατάσσουν τη λήψη των αναγκαίων, 
κατά τη κρίση τους, μέτρων, για την αντιμετώπιση της κα¬ 
τάστασης, ή αναλαμβάνουν προσωπικά τη διεύθυνση των 
αστυνομικών επιχειρήσεων και το συντονισμό της αστυνο¬ 
μικής δράσης, εφόσον κρίνουν ότι είναι αναγκαίο ή διατα- 
χθούν σχετικά, και αναφέρουν στους προϊσταμένους τους 
κατά τα ισχύοντα. 

δ. Αναλαμβάνουν την προανάκριση σοβαρών αδικημά¬ 
των και συμβάντων, εφόσον εκτιμήσουν ότι αυτό είναι 
αναγκαίο ή διαταχθούν σχετικά. 

ε. Μεριμνούν για την τήρηση της τάξης σε δημόσιους 
χώρους, κατά τις δημόσιες συγκεντρώσεις, ζητώντας 
έγκαιρα ενίσχυση της δυνάμεώς τους, όταν το κρίνουν 
αναγκαίο. 

στ. Καθορίζουν στους υποδιοικητές τομείς ευθύνης, 
που μπορεί να καλύπτουν διάφορες δραστηριότητες του 
Τμήματος, πλην εκείνων που ασκούνται από τον ίδιο, κατά 
τις κείμενες διατάξεις. 

ζ. Εκτελούν ανάλογα και τα καθήκοντα που προβλέπο- 
νται από τις διατάξεις των εδσφ. γ', ε' και στ' της παρ. 2 
του άρθρου 25 του Π.Δ. 141/1991 για τους διοικητές των 
Αστυνομικών Τμημάτων. 

3. Όσον αφορά τη διεξαγωγή της αλληλογραφίας: 

α. Μελετούν την εισερχόμενη αλληλογραφία, επισημαί¬ 
νουν τα ιδιαίτερης σημασίας και επείγουσας φύσης έγ¬ 
γραφα, σημειώνουν σ’ αυτά τις τυχόν παρατηρήσεις και 
οδηγίες τους προς τα αρμόδια Γραφεία και ακολούθως 
παραδίδουν αυτή στο Γραφείο Διοικητικής Υποστήριξης 
για την περαιτέρω διαχείρισή της. 

β. Ελέγχουν για την έγκαιρη διεξαγωγή της. 

γ. Υπογράφουν αναφορές και ιδιαίτερης σπουδαιότη- 
τας έγγραφα καθώς και τα αντίτυπα αυτών. Επίσης υπο¬ 
γράφουν οποιοδήποτε έγγραφο υπογραφόμενο από τους 
υποδιοικητές και τους προϊσταμένους Γραφείων, όταν 
κρίνουν σκόπιμο λόγω της φύσης του εγγράφου ή όταν ει- 
σηγούνται την υπογραφή τούτου σ’ αυτούς οι υποδιοικη¬ 
τές και οι προϊστάμενοι Γ ραφείων. 

δ. Είναι υπεύθυνοι για το περιεχόμενο κάθε εγγράφου 
που φέρει την υπογραφή τους, εκτός αν διαπιστώνεται ότι 
δεν τέθηκαν υπόψη τους όλα τα απαραίτητα στοιχεία. 

ε. Αποφασίζουν όπως τεθούν στο αρχείο υποθέσεις 
που ανήκουν στην αποφασιστική αρμοδιδτητά τους, σύμ¬ 
φωνα με το πρώτο εδάφιο της παρ. 7 του άρθρου 57 του 
Π.Δ. 75/1987. 

Άρθρο 7 

Καθήκοντα υποδιοικητών Πρότυπων 
Αστυνομικών Τμημάτων 

Οι υποδιοικητές έχουν τα ακόλουθα καθήκοντα: 

α. Είναι άμεσοι βοηθοί των διοικητών και ο αρχαιότερος 
αυτών αναπληρώνει το διοικητή απόντα ή κωλυόμενο. 

β. Επιβλέπουν τη διεξαγωγή των εργασιών και συντονί¬ 
ζουν τη δράση στους τομείς ευθύνης τους, που καθορίζο¬ 
νται σύμφωνα με την παρ. 2 περιπτ. στ' του προηγουμένου 
άρθρου. 

γ. Ενημερώνονται για τα προβλήματα των τομέων ευθύ¬ 
νης τους, αξιολογούν αυτά και συμμετέχουν στο σχεδία¬ 
σμά διάταξης της υπηρεσίας, για την αντιμετώπισή τους. 

δ. Βεβαιώνονται προσωπικά κατά τις τακτικές συγκε¬ 
ντρώσεις του προσωπικού των γραφείων που ανήκουν 
στους τομείς ευθύνης τους και έκτακτα, όταν το κρίνουν 
αναγκαίο, για την καθαριότητα, την κατάσταση και το κα¬ 
νονικό της στολής, του οπλισμού και των λοιπών εφοδίων 
που κατέχει το προσωπικό και διατάσσουν τη λήψη των 
αναγκαίων μέτρων για την κανονική συντήρησή τους. 

ε. Συντάσσουν, σύμφωνα με τις κείμενες διατάξεις, τις 
εκθέσεις ικανότητας και πληροφοριακά σημειώματα των 
προϊσταμένων Γ ραφείων που ανήκουν στους τομείς ευθύ¬ 
νης του και γνωματεύουν στις εκθέσεις ικανότητας και 
στα πληροφοριακά σημειώματα του προσωπικού που συ¬ 
ντάσσουν οι προϊστάμενοι Γ ραφείων. 

στ. Λαμβάνουν γνώση της εισερχόμενης αλληλογρα¬ 
φίας. 

ζ. Προσυπογράφουν όλα τα έγγραφα τα οποία υπογρά¬ 
φει ο διοικητής, ανάλογα με τους τομείς ευθύνης που 
έχουν ανατεθεί σ' αυτούς, 
η. Υπογράφουν: 

(1) Τα έγγραφα και τα αντίτυπα αυτών για θέματα των 
τομέων ευθύνης τους, εφόσον δεν είναι ιδιαίτερης σπου- 
δαιότητας και απευθύνονται σε ισότιμες Υπηρεσίες της 
Ελληνικής Αστυνομίας και σε άλλες δημόσιες αρχές και 
Υπηρεσίες, σε Οργανισμούς και σε Νομικά Πρόσωπα. 

(2) Τα φύλλα πορείας και αδείας του προσωπικού των 
Γ ραφείων που υπάγονται στους τομείς ευθύνης τους. 

(3) Οποιοδήποτε έγγραφο υπογραφόμενο από τους 
προϊσταμένους Γραφείων, όταν κρίνουν αυτό σκόπιμο, 
λόγω της φύσης του εγγράφου, ή όταν εισηγούνται την 
υπογραφή τούτου σ’ αυτούς, οι προϊστάμενοι Γρα¬ 
φείων. 

θ. Είναι υπεύθυνοι για το περιεχόμενο κάθε εγγράφου 
που φέρει την υπογραφή τους, εκτός αν διαπιστώνεται ότι 
δεν τέθηκαν υπόψη τους όλα τα απαραίτητα στοιχεία. 

ι. Εισηγούνται στο διοικητή του Τμήματος την υπογραφή 
οποιουδήποτε εγγράφου που υπγράφουν οι ίδιοι, όταν 
κρίνουν σκόπιμο, λόγω της φύσης του εγγράφου. 

ια. Αποφασίζουν όπως τεθούν στο αρχείο υποθέσεις 
που ανήκουν στην αποφασιστική αρμοδιότητά τους, σύμ¬ 


φωνα με το πρώτο εδάφιο της παρ. 7 του άρθρου 57 του 
Π.Δ. 75/1987. 

Άρθρο 8 

Καθήκοντα προϊσταμένων Γ ραφείων 
Γενικής Αστυνόμευσης 

1. Οι προϊστάμενοι των Γραφείων Γενικής Αστυνόμευ¬ 
σης, ως προς τη διεύθυνση του Γ ραφείου τους, έχουν τα 
εξής καθήκοντα: 

α. Κατευθύνουν και ελέγχουν άμεσα την υπηρεσία του 
Γραφείου τους, ευθυνόμενοι προσωπικά για την κανονική 
και αποτελεσματική διεξαγωγή της. 

β. Φροντίζουν για την ορθολογική δίκαιη και αντικειμε¬ 
νική κατανομή της υπηρεσίας μεταξύ του προσωπικού του 
Γραφείου τους, υπό την άμεση εποπτεία και το συντονι¬ 
σμό του αρμόδιου υποδιοικητή. 

γ. Προκαλούν τις ενέργειες του διοικητή του Τμήματος, 
για τον εφοδιασμό του Γραφείου τους με τον αναγκαίο 
υλικοτεχνικό εξοπλισμό. 

δ. Αναφέρουν στον αρμόδιο υποδιοικητή ή και στο διοι¬ 
κητή του Τ μήματος για κάθε θέμα της αρμοδιότητάς τους, 
για το οποίο κρίνουν ότι πρέπει να λάβουν γνώση ή για το 
οποίο θεωρούν αναγκαία την παρέμβασή τους, και λαμβά¬ 
νουν οδηγίες για τον περαιτέρω χειρισμό του. 

ε. Συντάσσουν, σύμφωνα με τις κείμενες διατάξεις, τις 
εκθέσεις ικανότητας και τα πληροφοριακά σημειώματα 
των Αξιωματικών καθώς και τις εκθέσεις ικανότητας του 
λοιπού προσωπικού του Γ ραφείου τους. 

στ. Επίσης εκτελούν τα καθήκοντα που προβλέπεται 
από τις διατάξεις των εδαφ. β', δ’, στ', η' και ιβ' έως ιε' της 
παρ. 1 του άρθρου 25 του Π.Δ. 141/1991. 

2. Οι προϊστάμενοι των ανωτέρω Γ ραφείων, ως προς 
την άσκηση της αστυνομίας γενικής αστυνόμευσης, έχουν 
τα κατωτέρω καθήκοντα: 

α. Προτείνουν στο διοικητή του τμήματος τη χορήγηση, 
αφαίρεση ή ανάκληση των αστυνομικών αδειών, κατά τις 
κείμενες διατάξεις. 

β. Σε περίπτωση σοβαρών αδικημάτων ή συμβάντων 
που εμπίπτουν στην αρμοδιότητά τους μεταβαίνουν, αμέ¬ 
σως, επιτόπου και επιλαμβάνονται προσωπικά για την 
αντιμετώπιση της κατάστασης, συντονίζουν τις αστυνομι¬ 
κές έρευνες και ενέργειες και επιμελούνται για την προα¬ 
νάκριση, αναφέροντας στον διοικητή του Τμήματος και 
στον αρμόδιο υποδιοικητή. 

γ. Σχεδιάζουν τα ληπτέα μέτρα για την σύννομη και 
ασφαλή εκτέλεση των μεταγωγών, αρμοδιότητας του 
Τμήματος και φροντίζουν για τη διάθεση του αναγκαίου 
προς τούτο προσωπικού και των μέσων. Επίσης, σχεδιά¬ 
ζουν τα ληπτέα μέτρα για την ασφαλή φρούρηση των ατό¬ 
μων που κρατούνται προσωρινά στα κρατητήρια του Τμή¬ 
ματος. 

δ. Λαμβάνουν μέριμνα για την τήρηση της τάξης κατά τις 
συνεδριάσεις των δικαστηρίων, εφόσον εδρεύουν σην πε- 
ριφέρειά τους. 

ε. Εκδίδουν πρόγραμμα, με το οποίο καθορίζουν τις 
ώρες εξόδου των κρατουμένων από τα κρατητήρια για 
αναψυχή και τις ώρες και τα πρόσωπα που, εκτός των συ¬ 
νηγόρων, επιτρέπεται να τους επισκέπτονται, σύμφωνα 
με τις ισχύουσες διατάξεις. 

στ Τηρούν και εφαρμόζουν τα σχέδια πολιτικής κινητο¬ 
ποίησης. 

ζ. Εκτελούν ανάλογα και τα καθήκοντα που προβλέπο- 
νται από τις διατάξεις των εδαφ α', β' και στ' της παρ. 2 του 

άρθρου 25 της παρ. 2 του άρθρου 30 και της παρ. 2 του 
άρθρου 31 του Π.Δ. 141/1991. 

3. Ως προς τη διεξαγωγή της αλληλογραφίας του Γρα¬ 
φείου τους, έχουν τα ακόλουθα καθήκοντα: 

α. Παραλαμβάνουν την αλληλογραφία αρμοδιότητάς 
τους, μετά των σχετικών φακέλλων, τη μελετούν, επιση¬ 
μαίνουν τα επείγοντα και ιδιαίτερης σημασίας έγγραφα, 
σημειώνουν σ’ αυτά τις τυχόν οδηγίες τους και παραδί¬ 
δουν αυτή στους αρμόδιους για ενέργεια. 

β. Φροντίζουν για τη σύνταξη των σχεδίων των εγγρά¬ 
φων που αφορούν θέματα της αρμοδιότητάς τους, με 
ακρίβεια και επιμέλεια, και υπογράφουν ως συντάκτες. 

γ. Υπογράφουν τα έγγραφα και τα αντίτυπα αυτών που 
απευθύνονται σε Υπηρεσίες της Ελληνικής Αστυνομίας, 
κατώτερες του Τμήματος, βεβαιώσεις, πιστοποιητικά, 
απαντήσεις σε αιτήματα πολιτών, καθώς και κατασκτάσεις 
πίνακες και αντίγραφα βιβλίων, για θέματα της αρμοδιότη¬ 
τάς τους. 

δ Εισηγούνται στον αρμόδιο υποδιοικητή ή και διοικητή 
του Τμήματος την υπογραφή οποιουδήποτε εγγράφου, 
που υπογράφουν οι ίδιοι, όταν κρίνουν σκόπιμο. 

ε. Εκτελούν και τα καθήκοντα που προβλέπονται από 
τις διατάξεις των παρ. 7 και 8 του άρθρου 57 του Π.Δ. 75/ 
1987. 

Αρθρο 9 

Καθήκοντα προϊσταμένων Γ ραφείων Ασφάλειας 

Οι προϊστάμενοι των Γ ραφείων Ασφάλειας: 
α. Ως προς τη διεύθυνση του Γ ραφείου τους και τη διε¬ 
ξαγωγή της αλληλογραφίας, ασκούν τα καθήκοντα που 
μνημονεύονται στα εδάφ. 1 και 3 του προηγουμένου άρ¬ 
θρου. 

β. Ως προς την εκπλήρωση της ειδικής αποστολής του 
γραφείου τους, εκτελούν ανάλογα τα καθήκοντα που προ- 
βλέπονται από τις διατάξεις των εδαφ. α’ και ζ' και θ' της 
παρ. 2 του άρθρου 26 και της παρ. 2 του άρθρου 27 του 
Π.Δ. 141/1991 για τους διοικητές των Τμημάτων Ασφα¬ 
λείας και Αλλοδαπών, αντίστοιχα. Επίσης εκτελούν τα κα¬ 
θήκοντα του εδαφ. β' περιπτ. (5) της παρ. 2 του άρθρου 
25 του Π.Δ. 141/1991 και των εδαφίων α' και β' της παρ. 2 
του προηγουμένου άρθρου. 

Άρθρο 10 

Καθήκοντα προϊσταμένων Γραφείων Τροχαίας 

Οι προϊστάμενοι των Γραφείων Τροχαίας: 
α. Ως προς τη διεύθυνση του Γ ραφείου τους και τη διε¬ 
ξαγωγή της αλληλογραφίας αυτού ασκούν τα καθήκοντα 
που μνημονεύονται στις παρ. 1 και 3 του άρθρου 8 του πα¬ 
ρόντος. 

β. Ως προς την εκπλήρωση της ειδικής αποστολής του 
Γ ραφείου τους: 

(1) Ευθύνονται για τον έλεγχο και την κανονική ρύθμιση 
της κυκλοφορίας και λαμβάνουν ή προτείνουν στους προϊ¬ 
σταμένους τους τη λήψη, από τις αρμόδιες αρχές, μέτρων 
για την άνετη, ομαλή και ασφαλή κυκλοφορία πεζών και 
οχημάτων. 

(2) Εκτελούν ανάλογα τα καθήκοντα των εδαφ. β' έως 
στ' και θ' της παραγρ. 2 του άρθρου 28, των εδαφ. α' έως 
γ' της παρ 2 του άρθρου 29 του Π.Δ. 141 /1991, που προ- 
βλέπονται για τους διοικητές των Τμημάτων Τροχαίας και 
Οδικών Τροχαίων Ατυχημάτων, αντίστοιχα, καθώς και 
εκείνα των εδαφ. β' περιπτ. (5) της παραγρ. 2 του άρθρου 


25 του Π.Δ. 141 /1991 και των εδαφ. α' και β' της παραγρ. 
2 του άρθρου 8 του παρόντος. 

Άρθρο 11. 

Καθήκοντα προϊσταμένων Γ ραφείων Διοικητικής 
Υποστήριξης 

Οι προϊστάμενοι των Γ ραφείων Διοικητικής Υποστήρι¬ 
ξης: 

1. Ως προς τη διεύθυνση του Γ ραφείου τους και τη διε¬ 
ξαγωγή της αλληλογραφίας αυτού, ασκούν τα καθήκοντα 
που μνημονεύονται στις παρ. 1 και 3 του άρθρουδ του πα¬ 
ρόντος. 

2. Ως προς την εκπλήρωση της ειδικής αποστολής του 
Γ ραφείου τους: 

α. Φροντίζουν, σε συνεργασία με τους προϊσταμένους 
των υπολοίπων Γ ραφείων για τη διάθεση του προσωπικού 
στις τακτικές και έκτακτες εσωτερικές υπηρεσίες και 
ελέγχουν για την κανονική εκτέλεση των υπηρεσιών αυ¬ 
τών. 

β. Τηρούν και εφαρμόζουν το σχέδιο ασφάλειας του οι¬ 
κήματος, μεριμνούν για την φρούρηση, την ευταξία και την 
καθαριότητά του και προτείνουν στο διοικητή του Τμήμα¬ 
τος μέτρα για τη συντήρησή του. 

γ. Φροντίζουν για την κανονική λειτουργία του φωτι¬ 
σμού και των λοιπών εγκαταστάσεων του οικήματος (θέρ¬ 
μανση, ανελκυστήρες, υδραυλικά, ηλεκτρικά κ.λ,π.). 

δ. Μεριμνούν για την ασφαλή φύλαξη, του υλικού των 
Πρότυπων Αστυνομικών Τμημάτων, καθώς και των δημο¬ 
σίων και ιδιωτικών ειδών του προσωπικού που απουσιάζει 
προσωρινά από την υπηρεσία. 

ε. Προτείνουν στο διοικητή του Τμήματος τον εφοδια¬ 
σμό της Υπηρεσίας με τα αναγκαία μέσα και υλικά, παρα¬ 
λαμβάνουν αυτά και μεριμνούν για την καλή λειτουργία και 
συντήρησή τους. 

στ. Μεριμνούν για τη διανομή των εφοδίων και υλικών 
στο προσωπικό. 

ζ. Διαχειρίζονται την πάγια προκαταβολή, 
η. Φροντίζουν για τη μισθοδοσία του προσωπικού, 
θ. Μεριμνούν για τη διεκπεραίωση των θεμάτων προσω¬ 
πικού. 

ι Μεριμνούν για τη διακίνηση της αλληλογραφίας του 
Τμήματος και ειδικότερα: 

(1) Μεριμνούν, δια των υφισταμένων τους, για την παρα¬ 
λαβή και αποσφράγιση της εισερχόμενης αλληλογραφίας 
και για την αναγραφή επί των εγγράφων της χρονολογίας 
εισόδου. 

(2) Λαμβάνουν γνώση του περιεχομένου των εγγράφων 
και μονογραφούν αυτά. 

(3) Φροντίζουν να τεθεί η εισερχόμενη αλληλογραφία 
υπόψη του διοικητού και των υποδιοικητών, ώστε εγγρά- 
φως να δοθούν οι δέουσες οδηγίες, για το χειρισμό των 
θεμάτων από τα αρμόδια Γ ραφεία. 

(4) Φροντίζουν για την αρχειοθέτηση, για τη χρέωση της 
αλληλογραφίας στα αρμόδια Γ ραφεία, και μετά το χειρι¬ 
σμό, για τη δακτυλογράφηση των κειμένων. 

(5) Μετά την υπογραφή των εγγράφων από τους αρμό¬ 
διους παραλαμβάνουν την αλληλογραφία και μεριμνούν 
για τη σφράγιση και τη διεκπεραίωσή της. 

(6) Παραδίδουν στο διοικητή του Τμήματος την αλληλο- 



3262 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


γραφία που φέρει την ένδειξη «προσωπική» χωρίς ν’ απο¬ 
σφραγίζουν αυτή. 

Αρθρο 12 

Καθήκοντα αξιωματικού υπηρεσίας 

Ο αξιωματικός υπηρεσίας έχει τα ακόλουθα καθήκο¬ 
ντα: 

α. Ενεργεί προανάκριση, εφόσον απαιτείται κατά τον 
Κ.Π.Δ. για αδικήματα που καταγγέλλονται κατά το διά¬ 
στημα της υπηρεσίας του. Δύναται επίσης να αναθέτει την 
διενέργεια της προανάκρισης σε κάποιον από τους υπαξι- 
ωματικοϋς υπηρεσίας. Η προανάκριση ολοκληρώνεται 
από το βαθμοφόρο που επιλήφθηκε, ανεξάρτητα από το 
χρόνο λήξης της υπηρεσίας του, εκτός αν ο διοικητής του 
Τμήματος αναθέσει τη συνείχιση αυτής στον αξιωματικό ή 
υπαξιωματικό υπηρεσίας που δον διαδέχειται. 

β. Σε περίπτωση διάπραξης αδικήματος υποχρεούται να 
λάβει όλα τα απαραίτητα μέτρα για τη σύλληψη των δρα¬ 
στών, την ανακάλυψη και κατάσχεση των προϊόντων και 
των πειστηρίων και την πρόληψη εξαφάνισης των ιχνών 
της εγκληματικής πράξης, μεταβαίνοντας επιτόπου, εφό¬ 
σον δεν υπάρχει άλλος αξιωματικός να επιληφθεί και είναι 
κατά την κρίση του, αναγκαία η επέμβασή του, άλλως απο¬ 
στέλλει έναν από τους υπαξιωματικούς υπηρεσίας, ανα- 
φέροντας ταυτόχρονα στους αρμοδίους προϊσταμένους 
του. 

γ. Αναφέρει στους προϊσταμένους του κάθε σπουδαίο 
γεγονός ή πληροφορία που ενδιαφέρει την υπηρεσία του, 
καθώς και τις αρμόδιες αστυνομικές και άλλες αρχές, όταν 
αυτό προβλέπεται από τις κείμενες διατάξεις και διατα¬ 
γές. 

δ. Επιβλέπει για την καταχώριση, σύμφωνα με τα ισχυο- 
ντα, των αναγκαίων εγγραφών στα υπηρεσιακά βιβλία. 

ε. Έχει στη διάθεσή του τους εξής πίνακες και στοιχεία: 

(1) Διάταξη της υπηρεσίας που ορίζει ο προϊσάμενος 
κάθε Γραφείου. 

(2) Προσωπικού της Υπηρεσίας, με τις διευθύνσεις και 
τους αριθμούς τηλεφώνων της κατοικίας και του αστυνο¬ 
μικού τμήματος της περιοχής. 

(3) Τηλεφώνων άμεσης ανάγκης και τηλεφώνων των 
λοιπών τοπικών αστυνομικών, δικαστικών, στρατιωτικών 
και πολιτικών αρχών. 

(4) Τοπογραφικό διάγραμμα της περιοχής του Τμήμα¬ 
τος. 

(5) Διάγραμμα τομέων και σκοπιών και δρομολόγια σκο¬ 
πών και περιπόλων. 

στ. Επιβλέπει προσωπικά ή δια των υπαξιωματικών υπη¬ 
ρεσίας, ώστε να εκτελεστούν όλες οι μεταγωγές κρατου¬ 
μένων που έχουν καθοριστεί από τα αρμόδια Γ ραφεία και 
οι παραστάσεις στις συνεδριάσεις των δικαστηρίων που 
εδρεύουν στην περιοχή του Τμήματος. 

ζ. Επιβλέπει για την κανονική εκτέλεση των καθηκό¬ 
ντων των άλλων οργάνων εσωτερικής υπηρεσίας της αλ¬ 
λαγής του. 

η. Δεν απομακρύνεται από το αστυνομικό κατάστημα 
παρά μόνο για τον απολύτως αναγκαίο χρόνο, για λήψη 
φαγητού, αν η υπηρεσία του διαρκεί δώδεκα ή περισσότε¬ 
ρες ώρες, ή για να επιληφθεί σοβαρού αυτοφώρου αδική¬ 
ματος ή συμβάντος, εφόσον δεν υπάρχει άλλος αξιωματι¬ 
κός διατεταγμένος σε υπηρεσία, που μπορεί να επιλη- 
φθεί. 

θ. Εκτελεί και τα καθήκοντα που προβλέπονται από τις 
διατάξεις των εδαφ. β', ε', στ', η', θ' και Γ της παρ 1 του άρ¬ 


θρου 60, των εδαφ. α', β', ε', ζ' έως θ' της παρ 2 του ίδιου 
άρθρου και των εδαφ. στ' έως ιγ' της παρ. 3 του ίδιου άρ¬ 
θρου του Π.Δ. 141/1991. 

Αρθρο 13 

Καθήκοντα υπαξιωματικών υπηρεσίας 

Οι υπαξιωματικοί υπηρεσίας έχουν τα ακόλουθα καθή¬ 
κοντα: 

α. Δέχονται τους πολίτες που προσέρχονται στο αστυ¬ 
νομικό κατάστημα για την επίλυση διαφοράς ή την υπο¬ 
βολή παραπόνων. 

β. Ενεργούν προανακρίσεις κατ' εντολήν και υπό την 
άμεση επίβλεψη του αξιωματικού υπηρεσίας, σύμφωνα με 
τις διατάξεις του Κώδικα Ποινικής Δικονομίας. 

γ. Καταχωρίζουν στα υπηρεσιακά βιβλία τις αναγκαίες 
εγγραφές, σύμφωνα με τις διαταγές και οδηγίες του αξιω¬ 
ματικού υπηρεσίας. 

δ. Βοηθούν τον αξιωματικό υπηρεσίας στην εκτέλεση 
των καθηκόντων του και ο αρχαιότερος αυτών τον ανα¬ 
πληρώνει σε περίπτωση απομάκρυνσής του από την Υπη¬ 
ρεσία. 

Άρθρο 14 

Καθήκοντα λοιπών οργάνων του Τμήματος 

Τα καθήκοντα των λοιπών οργάνων του Τμήματος που 
αναφέρονται στο άρθρο 5 παρ. 6 του παρόντος προβλέπο- 
νται από τις διατάξεις των άρθρων 64 έως 69 του Π.Δ. 
141/1991 καιτωνάρθρων59έως61 του Π.Δ. 75/1987. 

Άρθρο 15 

Συντάκτες και γνωματεύοντες στις εκθέσεις 

ικανότητας 

1. Οι διευθυντές των οικείων Υποδιευθύνσεως Αστυνο¬ 
μίας συντάσσουν τις εκθέσεις ικανότητας των διοικητών 
των Προτύπων Αστυνομικών Τμημάτων, αφού προηγου¬ 
μένως ζητήσουν πληροφοριακά σημειώματα από τους 
διευθυντές των οικείων Διευθύνσεων Ασφάλειας και Τρο- 
χσίας για θέματα της ειδικής αποστολής τους στα οποία 
βαθμολογούνται, συνοπτικά, τα ουσιαστικά προσόντα των 
αξιολογουμένων και επισημαίνονται τυχόν ελλείψεις και 
ελαττώματά τους. Επίσης οι ίδιοι γνωματεύουν επί των εκ¬ 
θέσεων που συντάσσουν οι διοικητές των Πρότυπων 
Αστυνομικών Τμημάτων. 

2. Οι διευθυντές των οικείων Δευθύνσεων Αστυνομίας 
γνωματεύουν επί των εκθέσεων ικανότητας των διοικητών 
των Πρότυπων Αστυνομικών Τ μημάτων, τις οποίες συνέ¬ 
ταξαν οι διευθυντές των Υποδιευθύνσεων Αστυνομίας. 

Άρθρο 16 

Ρύθμιση θεμάτων αστυκτηνιάτρων 

Το άρθρο 6 του Π.Δ. 198/1992 (Α -92) αντικαθίσταται 
ως εξής: 

«Άρθρο 6 
Αστυκτηνίατροι 

Οι Αστυκτηνίατροι αξιωματικοί που υπηρετούν στην πε¬ 
ριοχή των Γ ενικών Αστυνομικών Διευθύνσεων Αττικής και 
Θεσσαλονίκης εκτελούν υπηρεσία στα Τμήματα Αγορα¬ 
νομίας και στα Πρότυπα Αστυνομικά Τμήματα και υπάγο¬ 
νται διοικητικά στους διοικητές αυτών. Σε περίπτωση που 
είναι ανώτεροι κατά βαθμό των διοικητών των Τμημάτων 
Αγορανομίας και των Πρότυπων Αστυνομικών Τμημάτων, 

υπάγονται απευθείας στην οικεία Διεύθυνση Αστυνομίας. τνιιΟλΓΓίΓ 

Ο αστυκτηνίατρος ανώτατος αξιωματικός υπηρετεί στο ΣΥ ΜΒΑΣΕ ΙΣ 

επιτελείο της Γ.Α.Δ.Α. και εκτελεί καθήκοντα της αρμό- 

διότητάς του, μεταξύ των οποίων και η συμμετοχή κατόπιν (3) 

ενημερώσεως του γενικού αστυνομικού διευθυντή, σε 

προβλεπόμενες από το Νόμο επιτροπές που χειρίζονται Πρόσθετη πράξη της από 12.12.94 δανειστικής σύμβα- 
θέματα συναφή με την ειδικότητά του». σ Πζ της ΔΙΔΑΓΕΠ. 


Αρθρο 17 

Ρύθμιση λεπτομερειών 

Λεπτομέρειες και θέματα δευτερεύουσας σημασίας 
που προκύπτουν κατά την εφαρμογή του παρόντος Δια¬ 
τάγματος ρυθμίζονται με διαταγή του Αρχηγού της Ελληνι¬ 
κής Αστυνομίας. 

Αρθρο 18 

Κατάργηση Υπηρεσιών - Τελικές διατάξεις 

1. Από την έναρξη ισχύος του παρόντος Διατάγματος 
καταργούνται οι ακόλουθες Υπηρεσίες: 

α. Στη Γενική Αστυνομική Διεύθυνση Αττικής: 

(1) Τα ΙΑ' και ΛΓ' Αστυνομικά Τμήματα. 

(2) Τα ΙΑ' και ΛΓ' Τμήματα Ασφαλείας. 

(3) Το Τμήμα Τροχαίας Καλλιθέας. 

β. Στη Γ ενική Αστυνομική Διεύθυνση Θεσσαλονίκης: 

(1) Οι Διευθύνσεις Αγορανομίας και Τουριστικής Αστυ¬ 
νομίας Θεσσαλονίκης. 

(2) Τα Β' και Ζ' Αστυνομικά Τμήματα. 

(3) Τα Β' και Ζ' Τμήματα Ασφάλειας. 

(4) Το Α' Τμήμα Τουριστικής Αστυνομίας. 

(5) Τα Α' και Β' Τμήματα Αγορανομίας Θεσσαλονί¬ 
κης. 

2. Οι αρμοδιότητες των καταργουμένων Διευθύνσεων 
Αγορανομίας και Τουριστικής Αστυνομίας Θεσσαλονίκης 
ασκούνται εφεξής από τη Διεύθυνση Αστυνομίας Θεσσα¬ 
λονίκης. 

3. Το Β' Τμήμα Τουριστικής Αστυνομίας Θεσσαλονίκης 
μετονομάζεται σε Τμήμα Τουριστικής Αστυνομίας Θεσσα¬ 
λονίκης και υπάγεται διοικητικά στη Διεύθυνση Αστυνο¬ 
μίας Θεσσαλονίκης. 

4. Το Γ' Τμήμα Αγορανομίας Θεσσαλονίκης μετονομά¬ 
ζεται σε Τμήμα Αγορανομίας Θεσσαλονίκης και υπάγεται 
διοικητικά στη Διεύθυνση Αστυνομίας Θεσσαλονίκης. 

Άρθρο 19 
Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 22 Μαρτίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΤΥΛΙΑΝΟΣ-ΑΓΓΕΛΟΣ ΠΑΠΑΘΕΜΕΛΗΣ 


Αθήνα σήμερα την 16η Μαρτίου 1995 μεταξύ του Ελλη¬ 
νικού Δημοσίου που εκπροσωπείται από τον Υπουργό Οι¬ 
κονομικών Αλεξ. Παπαδόπουλο και Υπουργό Γεωργίας 
Γεωργ. Μωραΐτη και της Αγροτικής Τράπεζας της Ελλά¬ 
δος Α.Ε. που εκπροσωπείται από το Διοικητή της Δημή- 
τριο Κανελλόπουλο, σε συνέχεια της από 12.12.94 Σύμ¬ 
βασης μεταξύ των αυτών συμβαλλομένων για την χρημα¬ 
τοδότηση του Ειδικού Λογαριασμού Εγγυήσεων Γεωργι¬ 
κών Προϊόντων με το ποσό των δρχ. 320 δισ. σε ανοικτό 
λογαρισμό, έχοντας υπόψη και την 169358/2.3.95 Κοινή 
απόφαση των Υπουργών Εθνικής Οικονομίας, Οικονομι¬ 
κών και Γεωργίας, συμφωνούνται και συνομολογούνται 
συμπληρωματικά τα ακόλουθα: 

Στο άρθρο 3 της προαναφερομένης Σύμβασης, μετά 
την δεύτερη παράγραφο προστίθενται τα εξής: 

«Εξαιρετικά στην περίπτωση της καταβολής της Κοινο¬ 
τικής πριμοδότησης καπνού και προκειμένου αυτή να κα¬ 
ταβάλλεται εγκαίρως απευθείας στους παραγωγούς, 
εξουσιοδοτείται με την παρούσα η ΑΤΕ να χρεώνει το λο¬ 
γαριασμό, σε ειδική υπομερίδα, χωρίς εντολή της ΔΙΔΑ- 
ΓΕΠ με το ισόποσο ονομαστικών καταστάσεων δικαιούχων 
πριμοδότησης καπνοπαραγωγών, που θα συντάσσονται 
από τα κατά τόπους γραφεία του Εθνικού Οργανισμού Κα¬ 
πνού και θα παραδίδονται στα αντίστοιχα Καταστήματα 
της ΑΤΕ και πρίν γίνει εκκαθάριση της σχετικής δαπάνης. 

Η πληρωμή των πριμοδοτήσεων στους δικαιούχους κα¬ 
πνοπαραγωγούς θα γίνεται από την ΑΤΕ με βάση τις ανω¬ 
τέρω ονομαστικές καταστάσεις. Τυχόν κρατήσεις υπέρ 
τρίτων, που βαρύνουν τους δικαιούχους καπνοπαραγω¬ 
γούς, θα αναφέρονται σε ιδιαίτερες στήλες και θα παρα- 
κρατούνται από την ΑΤΕ προς απόδοση. 

Τα ποσά των πληρωμών αυτών θα οριστικοποιούνται με 
την έκδοση από της ΔΙΔΑΓΕΠ αντίστοιχων εντολών πλη¬ 
ρωμής μετά την εκκαθάριση της σχετικής δαπάνης. 

Το Δημόσιο αναλαμβάνει να καταβάλλει από τον Τα¬ 
κτικό Προϋπολογισμό τυχόν διαφορές που θα προκύπτουν 
ως προς το πληρωτέο ποσό κατά την εκκαθάριση των δα¬ 
πανών από τη ΔΙΔΑΓΕΠ. 

Επίσης το Δημόσιο αναλαμβάνει να καταβάλλει εξ ολο¬ 
κλήρου από τον Τακτικό Προϋπολογισμό τους τόκους που 
θα προκύπτουν για το διάστημα από την κατά τα ανωτέρω 
χρέωση του παρόντος λογαριασμού μέχρι την έκδοση των 
οριστικών εντολών από τη ΔΙΔΑΓΕΠ. 

Τέλος, σε περίπτωση απόρριψης των δαπανών αυτών 
από την Ευρωπαϊκή Ένωση, το Δημόσιο αναλαμβάνει να 
τις καλύψει από τον Τακτικό Προϋπολογισμό. 

Για το σκοπό αυτό συντάχθηκε η παρούσα πρόσθετη 
πράξη που υπογράφεται στη συνέχεια και η οποία αποτε¬ 
λεί αναπόσπαστο μέρος της προαναφερόμενης απο 
12.12.94 σύμβασης και η οποία θα δημοσιευθεί στην 
Εφημερίδα της Κυβερνήσεως. 

Η παρούσα πρόσθετη πράξη ισχύει από 16.3.95. 

ΟΙ ΣΥΜΒΑΛΟΜΕΝΟΙ 

Ο ΥΠΟΥΡΓΟΣ ΟΙΚΟΝΟΜΙΚΟΝ Ο ΥΠΟΥΡΓΟΣ ΓΕΩΡΓΙΑΣ 

ΑΛΕΞ. ΠΑΠΑΔΟΠΟΥΛΟΣ ΓΕΟΡΓ. ΜΩΡΑΪΤΗΣ 

ΓΙΑ ΤΗΝ ΑΤΕ Α.Ε. 

Ο ΔΙΟΙΚΗΤΗΣ 
ΔΗΜ. ΚΑΝΕΛΛΟΠΟΥΛΟΣ 

-♦- 

Α ΠΟΦΑΣΕΙ Σ 

(4) 

Διεύρευνση του πεδίου δραστηριοτήτων της Εθνικής Τρά¬ 
πεζας Επενδύσεων Βιομηχανικής Ανάπτυξης και 
έγκριση βρύσης νέων υπηρεσιακών μονάδων. 

(Συνεδρίαση 554/10.3.95, θέμα 3) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 
Αφού έλαβε υπόψη: 

α) Τις ΠΔ/ΤΕ 1827/24.10.90 και 2065/17.4.92, που 
αφορούν στις εργασίες που επιτρέπεται να διενεργούν οι 
τράπεζες επενδύσεων, 

β) τα 746/7.3.94 1000/313.94 και 3924/28.12.94 έγ¬ 
γραφα της ΕΤΕΒΑ (ΑΠ12059/10.3.94, 1 2167/1.4.94 και 
13767/30.12.94), 

γ) το 41 /7.2.95 (ΑΠ 14007/9.2.95) έγγραφο της Εθνι¬ 
κής Τράπεζας, 

δ) την απόφ. ΕΝΠΘ 505/8/23.2.92, όπως ισχύει, 
ε) σχετικά εισηγητικά σημειώματα των Δ/νσεων Νομι¬ 
σματικής Πολιτικής και Τραπεζικών Εργασιών και Γ ενικής 
Επιθεώρησης Τραπεζών, αποφάσισε: 

Να τροποποιήσει και να συμπληρώσει τις διατάξεις της 
ΠΔ/ΤΕ 2065/92 και της ΠΔ/ΤΕ 1827/90 και να καθορίσει 
τα εξής: 

1. Επιτρέπεται στην Εθνική Τράπεζα Επενδύσεων Βιο¬ 
μηχανικής Ανάπτυξης (ΕΤΕΒΑ): 

α) να αποδέχεται όλες τις κατηγορίες καταθέσεων σε 
δραχμές και συνάλλγμα (ανεξαρτήτως διάρκειας) συμπε¬ 
ριλαμβανομένων και των καταθέσεων σε κοινό λογαρια¬ 
σμό, σύμφωνα με τις διατάξεις του Ν. 5638/1932. 
β) να χορηγεί πάσης φϋσεως εγγυήσεις και βραχυπρό¬ 


θεσμα δάνεια γαι κάλυψη αναγκών σε κεφάλαιο κίνησης 
κάθε κατηγορίας επιχειρήσεων, υπό τον όρο ότι το εκά- 
στοτε υπόλοιπο των βραχυπρόθεσμων δανείων δεν θα 
υπερβαίνει το 40% του υπολοίπου των συνολικών χορηγή¬ 
σεων της (μη συμπεριλαμβανομένων, στη βάση υπολογι¬ 
σμού, των τοποθετήσεών της στη διατραπεζική αγορά). 

2. Παύει να ισχύει ως προς την ΕΤΕΒΑ: 

α) ο περιορισμός της παραγρ. 2α της ΠΔ/ΤΕ 2065/92 
για τις αντλήσεις κεφαλαίων απο τη διατραπεζική αγορά 
χρήματος σε δραχμές διάρκειας ίσης ή μεγαλύτερης των 
90 ημερών. 

β) Το όριο της παραγρ. 1γ της ΠΔ/ΤΕ 2065/92 που 
αφορά στη χρησιμοποίηση βραχυπροθέσμων καταθέσεων 
για τοποθετήσεις σε μεσομακροπρόθεσμα ή ομολογιακά 
δάνεια. 

3. Εγκρίνεται η ίδρυση και λειτουργία από την ΕΤΕΒΑ 
πέντε νέων υποκαταστημάτων στην Ελλάδα. Η ΕΤΕΒΑ 
οφείλει να γνωστοποιήσει τον τόπο εγκατάστασης των 
νέων υπηρεσιακών της μονάδων και να αναγγείλη την 
έναρξη της λειτουργίας τους σύμφωνα με τις διατάξεις της 
απόφ. 505/8/92. 

Η έναρξη λειτουργίας των νέων υπηρεσιακών μονάδων 
θα πρέπει να πραγματοποιηθεί μέχρι 31.3.96 κατά παρέκ¬ 
κλιση της σχετικής διάταξης της ως άνω απόφασης. 

4. Η ΕΤΕΒΑ οφείλει να ενισχύσει το σύστημα μηχανο¬ 
γραφικής υποστήριξης και να προσαρμόσει τις διαδικα¬ 
σίες εσωτερικού και εν γένει διοικητικού ελέγχου στις 
ανάγκες που προκύπτουν από τη διεύρυνση του πλαισίου 
λειτουργίας που εγκρίνεται με την παρούσαα απόφαση. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
Τα Μέλη 
Ο Γ ραμματέας 
Ακριβές αντίγραφο 

Αθήνα, 22 Μαρτίου 1995 
Ο Γ ραμματέας 
Π. ΚΥΡΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


